**NOTĂ INFORMATIVĂ**

**la proiectul hotărîrii Guvernului privind modificarea**

**Hotărîrii Guvernului nr. 634 din 24 august 2012**

Prezentul proiect a fost elaborat de către Biroul migrației și azil al Ministerului Afacerilor Interne și are drept scop modificarea punctului 2 al Hotărîrii Guvernului nr. 634 din 24 august 2012 „Cu privire la aprobarea Listei indicatorilor și a Șablonului Profilului Migrațional Extins al Republicii Moldova” ce ține de elaborarea Profilului Migrațional Extins al Republicii Moldova.

Dat fiind faptul, că începînd cu 2013, Biroul migrației și azil al Ministerului Afacerilor Interne, anual, conform Hotărîrii Guvernului nr.634 din 24 august 2012, elaborează Raportul analitic al Profilului Migrațional Extins al Republicii Moldova în baza Listei indicatorilor şi a Şablonului Profilului Migrațional Extins. Practica emiterii Raportul analitic din ultimii ani a demonstrat neeficiența elaborării anuale a raportului dat, în legătură cu schimbarea neesențială a indicatorilor social- demografici și economici incluși în Lista indicatorilor.

Luînd în considerație cele expuse, precum și recomandările experților naționali și internaționali, Biroul migrației și azil al Ministerului Afacerilor Interne propune elaborarea Raportului analitic o dată în 3 ani, iar anual Compendiul Statistic al Profilului Migrațional Extins. La fel, urmează a fi menţionată practica statelor membre ale Procesului de la Praga, şi anume Germania, Ungaria, Cehia, Polonia, care elaborează anual Profilul Migraţional de Bază.

Proiectul va fi expediat CNA pentru efectuarea expertizei în rezultatul coordonării cu instituţiile interesate.

Implementarea amendamentelor propuse nu implică cheltuieli financiare şi alocarea mijloacelor financiare suplimentare.

În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectului legii pentru modificarea și completarea unor acte legislative este plasat pe pagina oficială a Ministerului Afacerilor Interne, în directoriul Transparenţa decizională/Consultări publice/Organizarea consultărilor publice.

**Ministru Alexandru JIZDAN**